# Bácstóváros

### A Wikipédiából, a szabad lexikonból.

A romos állapotban lévő Borromei Szent Károly római katolikus templom

Bácstóváros (Szerbül: Товаришево, Tovariševo, németül: Tovarisch) település Szerbiában, a Vajdaságban.

## [szerkesztés] Népesség

1991-ben 3 043 lakosa volt. Ebből: szerb 2 519 (82,8%), cigány 180, jugoszláv 172, magyar 54 (1,8%), szlovák 45, horvát 30, montenegrói 11, macedón 4, szlovén 4, német 2, bolgár, cseh, muzulmán, román 1, 2 egyéb, ismeretlen 9 és nem nyilatkozott 7.

2002-ben 3 102 lakosa volt. Ebből : szerb 2 583 (83,3%), cigány 278, jugoszláv 51, magyar 40 (1,3%), szlovák 37, horvát 31, macedón 5, montenegrói 4, muzulmán 4, német 3, szlovén 3, ruszin 2, albán 1, bosnyák 1, ukrán 1, egyéb 5, ismeretlen 29, nem nyilatkozott 22 és régióbeli hovatartozást 2 jelölt meg.

A múlt század eleje óta (20. század) jelentősen megváltozott a Palánka környéki települések etnikai összetétele, ezen falvak gyakorlatilag kivétel nélkül homogénné váltak nemzetiségi összetétel szempontjából. A német elem szinte teljesen kiszorult a második világháború utáni kitelepítések nyomán Bácska ezen vidékéről is. Ez alól a jelenség alól Bácstóváros sem kivétel. 1900-ban 3 919 szerb, német és magyar lakosa volt, 1910-ben 3 923 lakosából 852 német, ami 21,7%-ot tett ki, 1921-ben pedig 3 875 lakosából 850 német ami 21,9%. Ez 0,2%-kal nagyobb részarány 1910-hez viszonyítva.

## [szerkesztés] Látnivalók

A katolikus templom tornya

1. Borromei Szent Károly római katolikus templom

  A plébániát 1868-ban alapították, míg előtte Bácsokrovác és Bács leányegyháza volt. A templom védszentje Boromei Szent Károly püspök és templomtanító. A templomot 1882-ben építették, méretei: hossza 23, 75m, szélessége 11, 25m, a hajó magassága 12m, a torony 37m magas. Hiányzik a plébánoslakás és nincs harang sem. A templom a II. világháborúban eléggé megrongálódott.

2. A szerb ortodox templom a római katolikus templom szomszédságában található.

A lap eredeti címe "http://hu.wikipedia.org../../../b/%C3%A1/c/B%C3%A1cst%C3%B3v%C3%A1ros.html"

Kategória: A Vajdaság települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Српски / Srpski